Bratislavská 10 km

Termín konania: nedeľa  31.8.2008

Organizátor: Quinta Essentia s.r.o. a Cross Country Club Rača

Kontakt: Miloš Zágoršek, 0905 225 924, milos@zazitok.sk

Behá sa všade – rozumej v Sade Janka Kráľa 

Cross cez rozkopanú Viedenskú cestu vynecháme a behať sa bude na 2 km okruhu priamo v sade. Od 31.8. tam budú vytýčené dva bežecké okruhy Nike+  a tie využijeme aj na nedeľňajší beh.

Registrácia a štart bude v Sade J. Kráľa pri altánku, ktorý je zo strany futbalového štadióna Artmédie. 

Registrácia je od 8.00
Štartovné je symbolické 30,- Sk (1,- EUR). 

Štart behu je o 10.00, pre všetky kategórie spoločný.
Trať vedie po asfalte. Pobeží sa 5 okruhov. 

Vyhodnocovať sa budú kategórie:

Juniori
Muži do 40 rokov
Muži 40 – 50 rokov
Muži 50 – 60 rokov
Muži nad 60 rokov
Ženy do 40 rokov
Ženy nad 40 rokov

V prípade dostatočného počtu účastníkov otvoríme aj ďalšie kategórie.

Ceny pre 3 najlepších v danej kategórii budú športový tovar značky Nike.

Zabezpečené bude aj občerstvenie, stráženie vecí počas behu a pre každého registrovaného bežca účastnícka medaila. 

V rámci otvorenia bežeckých okruhov Nike+ bude možnosť vyskúšať si behanie so SportBandom. Ide o technológiu, ktorá prostredníctvom čipu v teniske zaznamenáva práve odbehnutý beh. Ten si veľmi jednoducho stiahnete na stránku nikeplus.com, kde si vytvoríte svoje konto a máte prehľad o odbehaných kilometroch. 

Kto si 31.8. zabehne 10 km so SportBandom zapojí sa virtuálne do celosvetovej akcie Human Race. Viac informácií na nikeplus.com. Potrebné je mať len správne tenisky a čip sa bude dať požičať.